Diari Oficial de la Generalitat Valenciana


Sumari del DOGV 3930, del 01-02-2001 (2001/735)

ORDRE d'11 de gener de 2001, de la Conselleria de Sanitat, per la qual s'aprova el nou calendari de vacunacions sistemàtiques infantils a la Comunitat Valenciana.
------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2001/01/11/(2)/dof/vci/html**

### Dades del document

Número de DOGV
:   3930

Data del DOGV
:   01-02-2001

Secció del DOGV
:   I. DISPOSICIONS GENERALS

Número del document
:   2001/735


Data del document
:   11-01-2001

Organisme emissor
:   Conselleria de Sanitat

Tipus de document
:   Ordre

Correcció d'errades

Anàlisi jurídica

 Descriptors 

:   * pediatria
    * xiquet
    * legislació
    * vacunació
    * vacuna

ORDRE d'11 de gener de 2001, de la Conselleria de Sanitat, per la qual s'aprova el nou calendari de vacunacions sistemàtiques infantils a la Comunitat Valenciana. [2001/X735]
  
L'Ordre de 30 de novembre de 1993, de la Conselleria de Sanitat, establí el calendari de vacunacions sistemàtiques infantils de la Comunitat Valenciana. Des d'aleshores, el calendari de vacunacions ha anat ampliant-se progressivament a mesura que han aparegut noves vacunes segures i efectives contra malalties rellevants, i sempre tenint en compte també l'evolució de la situació epidemiològica de les malalties prevenibles mitjançant la vacunació en el nostre àmbit. Les successives ampliacions i modificacions del calendari de vacunacions han estat regulades mitjançant les ordres d'11 de maig de 1995, de 19 de gener de 1996, 17 d'octubre de 1997 i 25 de novembre de 1999.
  
Les malalties bacterianes invasores (meningitis, septicèmies, etc.) es caracteritzen per la gravetat de les manifestacions clíniques, per les seqüeles permanents que ocasionen i per la mortalitat que causen principalment en xiquets i joves. L'Ordre de 17 d'octubre de 1997 incorporà al calendari de vacunacions sistemàtiques la vacunació contra malalties invasores produïdes per Haemophilus influenzae tipus b. La recent disponibilitat de vacunes conjugades contra el meningococ C, que té una rellevància cada vegada major com a agent causal d'aquestes malalties en el nostre medi, n'aconsella la incorporació al calendari de vacunacions sistemàtiques. Aquestes vacunes conjugades són segures i eficaces en els xiquets més menuts i produeixen una protecció duradora contra aquestes malalties invasores.
  
En atenció d'aquestes consideracions i fent ús de les competències que la Conselleria de Sanitat té atribuïdes dins de la Comunitat Valenciana i a proposta de la Direcció General per a la Salut Pública,
  
ORDENE
  
Article 1
  
S'incorpora en el calendari de vacunacions sistemàtiques de la Comunitat Valenciana la vacunació contra el meningococ C, que s'administrarà als 2, 4 i 6 mesos d'edat.
  
Article 2
  
La resta de les vacunacions no es modifica. El calendari de vacunacions sistemàtiques de la Comunitat Valenciana es mostra en l'annex.
  
Article 3
  
Les vacunes incloses en el calendari de vacunacions sistemàtiques s'administraran gratuïtament en tots els punts de vacunació o unitats establides per la Conselleria de Sanitat.
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 11 de gener de 2001
  
El conseller de Sanitat,
  
SERAFÍN CASTELLANO GÓMEZ
  
Calendari de vacunació infantil
  
de la Comunitat Valenciana de 2001
  
\* Tres dosis amb pauta: 0-1-6 mesos, quan es tracta de la primera vacunació contra l'hepatitis B.
  
\*\* Revacunar del tètan i de la diftèria almenys cada 10 anys.
  
DTP: diftèria, tètan i pertussis.
  
DT: diftèria i tètan.
  
Td: tètan i diftèria en dosis d'adults.


Còpia Permalink ELI